দেশৰ দ্বিতীয়গৰাকী ধনৱন্ত ব্যক্তি পুঁজিপতি মুকেশ আম্বানীৰ মুম্বাইস্থিত বিখ্যাত অট্টালিকা 'এণ্টিলিয়া'ত আক্ৰমণৰ ভাবুকি দিয়াৰ অভিযোগত এগৰাকী ব্যক্তিক বিহাৰৰ পৰা গ্ৰেপ্তাৰ কৰিছে মুম্বাই আৰক্ষীয়ে।
আৰক্ষীৰ এটা বিশেষ দলে মাজনিশা বিহাৰৰ দৰভাঙ্গা জিলাৰ পৰা এই ব্যক্তিগৰাকীক গ্ৰেপ্তাৰ কৰে আৰু মুম্বাইলৈ লৈ যায় বুলি স্থানীয় এগৰাকী আৰক্ষী বিষয়াই সংবাদ মাধ্যমৰ আগত অৱগত কৰিছে।
আম্বানী মালিকানাধীন মুম্বাইৰ ছাৰ এইচএন ৰিলায়েন্স ফাউণ্ডেচন হস্পিটেললৈ বুধবাৰে অচিনাক্ত কোনো লোকে দুবাৰকৈ ফোন কৰি চিকিৎসালয়খনৰ লগতে দক্ষিণ মুম্বাইৰ আম্বানী পৰিয়ালৰ বাসগৃহ 'এণ্টিলিয়া' উৰুৱাই দিয়াৰ ভাবুকি দিছিল।
ফোনত অচিনাক্ত ব্যক্তিগৰাকীয়ে আম্বানী আৰু তেওঁৰ পৰিয়ালৰ সদস্যসকলকো ভাবুকি জাৰি কৰিছিল বুলি চিকিৎসালয় কৰ্তৃপক্ষই আৰক্ষীৰ ওচৰত অভিযোগ কৰিছিল।
ইয়াৰ পাছতে আৰক্ষীয়ে নিশাটোৰ ভিতৰতে অভিযান চলাই বিহাৰৰ পৰা এই ব্যক্তিগৰাকী গ্ৰেপ্তাৰ কৰে।
উল্লেখ্য যে বিগত দুটা মাহৰ ভিতৰত দ্বিতীয়বাৰৰ বাবে আম্বানী পৰিয়ালে এনে ভাবুকি লাভ কৰিছে। যোৱা ১৫ আগষ্টত আম্বানীৰ পৰিয়ালে এনে ভাবুকিৰ ফোন কল লাভ কৰিছিল।
পিছত এই ফোনকলৰ অভিযুক্ত এগৰাকী ব্যক্তিক দহিচৰৰ পৰা গ্ৰেপ্তাৰ কৰিছিল আৰক্ষীয়ে।
ডিব্ৰুগড় বিশ্ববিদ্যালয়ৰ ৰেগিং কাণ্ডঃ কোন দায়ী?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
